b'\n_START_ARTICLE_\nYpatingasis lageris\n_START_PARAGRAPH_\nYpatingieji lageriai (rus. \xd0\x9e\xd1\x81\xd0\xbe\xd0\xb1\xd1\x8b\xd0\xb5 \xd0\xbb\xd0\xb0\xd0\xb3\xd0\xb5\xd1\x80\xd1\x8f \xd0\x9c\xd0\x92\xd0\x94, \xd0\xbe\xd1\x81\xd0\xbe\xd0\xb1\xd0\xbb\xd0\xb0\xd0\xb3\xd0\xb8) \xe2\x80\x93 specialiosios paskirties lageriai Gulago sistemoje skirti \xe2\x80\x9especialiajam kontigentui\xe2\x80\x9c \xe2\x80\x93 politiniams kaliniams, nuteistiems pagal RTFSR BK 58 straipsn\xc4\xaf apkaltintiems i\xc5\xa1davyste, \xc5\xa1nipin\xc4\x97jimu, terorizmu. Tarp toki\xc5\xb3 kalini\xc5\xb3 buvo tikri ir pagal sufabrikuotas nuteisti politiniai sistemos prie\xc5\xa1ininkai \xe2\x80\x93 trockistai, \xe2\x80\x9enacionalistai\xe2\x80\x9c (tarp j\xc5\xb3 ir Lietuvos partizanai bei j\xc5\xb3 r\xc4\x97m\xc4\x97jai), baltieji emigrantai._NEWLINE_I\xc5\xa1 viso buvo 12 ypating\xc5\xb3j\xc5\xb3 lageri\xc5\xb3. 1948 m. vasario m\xc4\x97nes\xc4\xaf \xc4\xafsteigti ypatingieji lageriai buvo be pavadinim\xc5\xb3, sunumeruoti nuo 1 iki 5. V\xc4\x97liau jiems suteikti kodiniai pavadinimai, atitinkamai Mineralnyj, Gornyj, Dubravnyj (\xd0\x94\xd1\x83\xd0\xb1\xd1\x80\xd0\xb0\xd0\xb2\xd0\xbd\xd1\x8b\xd0\xb9 Dubravlagas), Stepnoj ir Beregovoj._NEWLINE_V\xc4\x97liau \xc4\xafkurti \xc5\xa1ie ypatingieji lageriai: Re\xc4\x8dnoj, Ozernyj, Pes\xc4\x8dianyj, Lugovoj, Kamy\xc5\xa1ovyj, Dalnyj ir Vodorazdelnyj._NEWLINE_1954 m., po Stalino mirties, ypatingieji lageriai reorganizuoti \xc4\xaf \xc4\xafprastines priverstinio darbo stovyklas._NEWLINE_Darbo diena, kaip ir kituose lageriuose, oficialiai buvo 10 val., ta\xc4\x8diau neretai u\xc5\xbetrukdavo ir 14 val.'